《偕王树先观察渡钱塘舟中对弈》
清代·顾陈垿

问渡携棋局，忘言到夕曛。星辰两手握，吴越一江分。

小劫壶中隐，馀音橹外闻。机心浑不用，仍可狎鸥群。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。